Idag er det 8 år siden, at min kæreste og jeg begyndte at komme sammen. Han bor pt på Sjælland, mens jeg bor i Skanderborg, men han har fået job i Silkeborg fra 1/6-08, så det er bare supergodt. Imorges ringede jeg til ham, for at høre om han har modtaget kontrakten til det nye job og det første han siger, da jeg har sagt, at det er mig, er "Tillykke". "ØØhh øøhh" farer det gennem min hjerne i et par sekunder indtil jeg kommer i tanke om datoen idag og får fremstammet et "selv tillykke". Ja det kan godt være, at han glemmer, at han skal til tandlægen, tjek på hospitalet, sin mors fødselsdag osv, men vores kærestedag har han endnu aldrig præsteret at glemme  At det så kniber med blomsterne og gaverne, er en anden sag 
Her kan det nu også knibe med hukommelsen. Jeg har præsteret at komme med årsgave en hel måned for tidligt. Det var pænt pinligt   . Året efter var vi begge sikre på at årsdagen var en måned for tidligt, men da dagen oprandt blev vi godt nok i tvivl... Men mon ikke det lykkedes i år:)